burgasdotpro/wikipedia huggingface dataset:
Zoznam najvyšších budov v Monterrey

Toto je zoznam najvyšších budov v mexickom meste Monterrey.
Louie (seriál USA)

Louie je americký komediálny seriál. Seriál píše a režíruje stand-up komik Louis C.K., ktorý v ňom hrá fiktívnu verziu samého seba, čerstvo rozvedeného komika, ktorý vychováva dve dcéry v New Yorku. Seriál má netypický formát, skladá sa zo segmentov, ktoré nie sú dejovo prepojené ale točia sa okolo Louieho života.
Seriál sa stretol s pozitívnymi kritickými ohlasmi. Louis C. K. dostal za seriál niekoľkokrát ceny Emmy za hru hlavnej postavy, scenár a réžiu.
Prvé tri série majú každá po 13 častí, štvrtá séria 14 častí a piata séria 8 častí.
Potvrdená bola aj šiesta séria, no pre obvinenia Louieho C.K. zo sexuálneho obťažovania ukončila stanica FX v novembri 2017 s komikom spoluprácu.
Časti.
4. séria (2014).
Hlavná dejová línia 4. série je Louieho komplikovaný vzťah s Amiou, ktorú spoznal cez jej matku, Louieho susedu z Maďarska, ktorá sa zasekla vo výťahu. Potom, čo Amia odíde, sa z Francúzska vráti Pamela. Louie sa nevie vyrovnať z odchodu Amie a zo začiatku má problémy začleniť Pamelu opäť do svojho života. Táto séria obsahuje oveľa viac dramatických scén, ktoré sú často-krát natočené na jeden záber (jedna scéna v časti „So Did the Fat Lady“ trvá 7 a pol minúty). Jedna z najdramatickejších častí je „In the Woods Part 1 &amp; 2“, ktorá sleduje mladého Louieho ako experimentuje s marihuanou.
Silverius

Silverius (* asi 480, Ceccano, Taliansko – † 5. december 537, Ponza), bol 58. pápež katolíckej cirkvi a taliansky svätec. 
Pápežský úrad zastával v dobe od 1. júna 536 do 11. novembra 537.
Jeho otcom bol pápež Hormizdas (514–523). Silverius bol neochvejný zástanca pravoveria v porovnaní s kacírstvom byzantskej cisárovnej Theodory. Tá nariadila generálovi Belisariovi, aby vstúpil do Ríma a Silveria vyhnal (9. decembra 536). Vojaci heretickej cisárovnej so sebou priviedli nového pápeža Vigilia, vyslanca v Konštantínopoli.
Na jar 537 Rím obliehali Góti. Silverius bol obvinený z vlastizrady za údajné spolčenie s nimi. Za trest bol degradovaný na mnícha. Odvolal sa k cisárovi Justiniánovi I., ktorý ho poslal naspäť do Ríma. Nový pápež Vigilius ho však násilím previezol na ostrov neďaleko Neapola, kde bol zavraždený, pravdepodobne umučený hladom.
Rumunské národné vodnopólové družstvo mužov

Rumunské národné vodnopólové družstvo mužov je národné družstvo mužov, ktoré reprezentuje Rumunsko v medzinárodných vodnopólových súťažiach a priateľských zápasoch. Funguje pod záštitou "Federatia Româna de Polo" (FRP). Patrí medzi širšiu špičku vodnopólových celkov Európy i sveta a zúčastňuje sa pravidelne všetkých medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať semifinálové účasti z olympijských hier či majstrovstiev Európy. 
Vrcholné podujatia.
Na olympijské hry sa rumunské družstvo kvalifikovalo 9-krát, ale nikdy sa mu nepodarilo získať medailu. Najbližšie k nej bolo na Letných olympijských hrách 1976 v Montreale, kde skončilo vo finálovej skupine aj celkovo na 4. mieste. Na poslednej olympiáde v Londýne 2012 sa nedostalo ani do štvrťfinále turnaja a skončilo na celkovom 10. mieste.
Na majstrovstvách sveta rovnako družstvo nezískalo žiadnu medailu. Najlepšie zo svojich 10-tich účastí na MS skončilo v roku 1975, keď v kolumbijskom Cali skončilo na 5. mieste. Na MS v čínskom Šanghaji 2011 skončilo až na 12. priečke, keď nedokázalo prejsť v osemfinále cez . Na posledných MS, v Barcelone 2013, prehralo všetky zápasy a obsadilo konečné 13. miesto, čím vyrovnalo svoje najhoršie umiestnenie na MS.
Na majstrovstvách Európy sa prvýkrát predstavilo v roku 1954. Najlepšie umiestnenie dosiahlo v rokoch 1993 a 2006, keď sa prebojovalo do semifinále turnajov. V roku 1993 prehralo v boji o bronz so až v predĺžení. V roku 1997 sa nezúčastnilo majstrovstiev Európy, keďže sa nezúčastnilo ani kvalifikácie. Kvôli tomu muselo v roku 1998 odohrať ME kategórie B, ktoré jasne vyhralo. 
Družstvo sa 11-krát zúčastnilo svetovej ligy, ale iba raz, v roku 2007, sa mu podarilo prebojovať do finálového kola. Zo štyroch účastí na svetovom pohári skončilo najlepšie v roku 2010, keď sa umiestnilo na 5. mieste.
Giovanni Bellini

Giovanni Bellini (* medzi 1430 – 1437, Benátky, Taliansko – † 29. november 1516, Benátky) bol taliansky maliar.
Životopis.
Narodil sa asi ako nemanželský syn Jacopa Belliniho. Toto tvrdenie potvrzuje to, že sa jeho „matka“ v poslednej vôli zmienila len o jeho bratovi Gentilovi a sestre Nicolosii. Ďalší dôkaz podporujúci tento predpoklad je fakt, že nežil so svojou rodinou. 
Už od útleho veku pracoval v otcovom ateliéri s bratom Gentilom. Získal tam maliarske vzdelanie. Používal tempery, neskôr novú techniku olejomaľby, ktorú predstavil v rokoch 1475 – 1476 Antonello da Messina. Belliniho dielo ovplyvnilo vývoj renesančného umenia na veľa desaťročí.
Mesaulios

Mesaulios (, ) je v gréckej mytológii sluha pastiera svíň Eumaia, otroka ithackého kráľa Odysea.
Mesaulios bol otrokom Eumaia, ktorý bol synom syrijského kráľa Ktésia. Eumaios bol ešte mladý, keď ho zajali fenickí piráti a predali ho do otroctva Odyseovmu otcovi Laertovi. Aj keď to bolo pre neho kruté, napokon sa so svojim osudom zmieril a žil potom spokojný v službách Laerta a neskôr jeho syna Odysea ako pastier svíň.
Keď Odyseus odišiel do trójskej vojny, Eumaios si bez toho, že by sa spýtal Odyseovej manželky Pénelopy, kúpil od plavcov z Tafu otroka Mesaulia. Zaplatil im s vlastnými výrobkami. Mesaulios potom slúžil Eumaiovi v domácnosti. Podľa Homéra, celá jeho práca spočívala v tom, že prinášal a odnášal jedlo zo stola svojho pána.
Pre vedcov je to zaujímavý poznatok, že v hérojských dobách mohol otrok vlastniť svoj vlastný, hoci neveľký majetok a mohol si kúpiť aj otroka. Z právneho hľadiska boli však obaja majetkom svojho pána.
Pig Destroyer

Pig Destroyer je americká grindcoreová kapela z mesta Richmond v americkom štáte Virgínia. 
Skupina bola založená v roku 1997 vokalistom J.R.Hayesom (Enemy Soil), gitaristom Scottom Hullom (Agoraphobic Nosebleed, Japanese Torture Comedy Hour, ex-Anal Cunt) a bubeníkom Johnom Evansom, ktorý bol neskôr nahradený Brianom Harveym.
Frauenfeld

Frauenfeld je hlavné mesto kantónu Thurgau v severovýchodnom Švajčiarsku a zároveň sídlo okresu Frauenfeld. K 31. decembru 2012 žilo v meste 23 948 obyvateľov. 
Obyvateľstvo.
K 31. 12. 2012 žilo v meste 23 948 obyvateľov, z tohto čísla tvorili muži 48.6 % (11 636 mužov) a ženy 51.4 % (12 312 žien). Švajčiarskych občanov tu žilo 18 524 (77.4 %) a cudzincov 5 424 (22.6 %). 
Z náboženského hľadiska tvorili reformovaní evanjelici 37.9 % (9 068), rímskokatolíci 35.5 % (8 499). Ostatných a bez vyznania žilo v meste 6 381.
Hryc (priezvisko)

Hryc je priezvisko, vyskytujúce sa na Slovensku.
Známi nositelia.
Pozri v článku Hryc.
Roland Lessing

Roland Lessing (* 14. apríl 1974, Tartu) je estónsky reprezentant v biatlone. S biatlonom začal už v roku 1986 a od roku 1998 je členom estónskeho reprezentačného mužstva.
V súčasnosti (apríl 2013) je členom estónskeho klubu Elva Skiclub. Jeho osobným trénerom je Rein Pedaja a reprezentačným trénerom Maris Cakars.
V roku 2007 získal bronzovú medailu na MS v letnom biatlone ktoré sa uskutočnili v Estónsku, v meste Otepää.
Je ženatý, s manželkou má dve deti, dcéry Nathalie (* 2007) a Berit (* 2011).
Svetový pohár.
Najlepšie umiestnenie v rámci celkového hodnotenia svetového pohára dosiahol v sezónach 2005/16 a 2009/10 keď sa v konečnom poradí umiestnil na zhodnom 59. mieste. V sezóne 2009/10 skončil v stíhacích pretekoch v slovinskej Pokljuke na 2. mieste. V sezóne 2008/09 sa v nórskom Trondheime prebojoval do top 10, keď skončil v šprinte na 10. mieste.
Olympijské hry.
Doteraz sa zúčastnil na troch ZOH, jeho najlepšie umiestnenie je 11. miesto z pretekov štafiet mužov na ZOH 2002.
Majstrovstvá sveta.
V pretekoch jednotlivcov je jeho najlepší výsledok 17. miesto zo šprintu na MS v biatlone 2008. V rámci pretekov štafiet je jeho maximum 9 miesto z MS v biatlone 2003.
Juniorské majstrovstvá sveta.
Jeho najlepším umiestnením v rámci JMS v biatlone je 37. miesto z individuálnych pretekov z roku 1997.
"Legenda"
Ladislav Tóth

Ladislav Tóth môže byť:
Pauliny-Tóth

Pauliny-Tóth alebo Paulíny-Tóth je priezvisko, napr.:
Daniel Craig

Daniel Craig (* 2. marec 1968, Chester, Spojené kráľovstvo) je britský herec, najviac známy ako James Bond od roku 2006 (Casino Royale).
Vyštudoval vysokú školu hudby a drámy v Londýne a svoju kariéru začal na divadelnom javisku. Okrem úlohy agenta 007 sa objavil na televíznych obrazovkách aj vo filme . Medzinárodnú popularitu dosiahol až ako šiesty herec v poradí hrajúci britského tajného agenta z MI6 Jamesa Bonda.
Životopis.
Detstvo.
Daniel Craig, celým menom Daniel Wroughton Craig sa narodil 2. marca 1968 v anglickom mestečku Chester. Jeho matka Olivia Craigová (rodená Williamsová) bola učiteľkou umenia a jeho otec Timothy John Wroughton Craig slúžil ako námorný kadet. Malý herec vyrastal v Merseyside, pretože jeho otec bol majiteľom krčmy "Ring O'Bells and The Boot". Neskôr ho rodičia prihlásili na gymnázium Calday Grange v meste West Kirby. Hral dokonca aj rugby v klube Hoylake Rugby Club. V roku 1981 sa narodil jeho bratranec Joe Craig, v súčasnosti britský autor. V roku 1984 a vo veku 16 rokov sa Craig odsťahoval do Londýna, aby vstúpil do divadla pre mládežníkov.
Skorý život a kariéra.
V roku 1991, ako 23-ročný vyštudoval Guildhallovu školu hudby a drámy. Neskôr sa objavil v jeho prvom obsadení vo filme ""Sharpov orol" ako poručík Berry a seriáli "Drop the dead donkey" v 33. dieli "George and His Daughter" v roku 1993. V roku 1996 si zahral v ďalšom seriáli "Our Friends in the North" a vo filme z roku 1997 "Láska prekliatá" ako George Dyer. V tom istom roku sa objavil v dráme z románu od Minette Walters "Ice House" ako D.S. Andy McLoughlin.
Prielom.
V roku 2001 sa Craig spolu s Angelinou Jolie objavil vo filme "Lara Croft: Tomb Raider" ako archeológ Alex West. O rok neskôr si zahral vo filme "Cesta do zatratenia" spolu s Tomom Hanksom a Paulom Newmanom v USA ako Connor Rooney. Po týchto úspešných obsadeniach Craig urobil rad úspešných filmov, v roku 2001 "Meč cti", v roku 2003 "Matka" a "Sylvia" a v roku 2004 "Po krk v extázi" a "Nezničiteľná láska". V roku 2005 sa objavil vo filme od Stevena Spielberga "Mníchov" ako Steve. A nakoniec sa v roku 2006 objavil vo filme "Pochybná sláva"" ako Perry Smith.
Tuja

Tuja (lat. "Thuja") je rod vždyzelených ihličnatých stromov. Rod tvorí 5 druhov, dva sa prirodzene vyskytujú v Severnej Amerike a tri vo východnej Ázii. Rod je monofyletický.
Druhy.
Staršie sa pod tuje zaraďovala aj tuja východná ("Thuja orientalis"), ktorá sa dnes pod názvom tujovec východný (Platycladus orientalis) radí do samostatného rodu.
Benjamin Weger

Benjamin Weger (* 5. október 1989, Brig Wallis) je švajčiarsky reprezentant v biatlone.
Profesionálne sa začal venovať biatlonu v roku 2006 a od roku 2007 je členom reprezentačného tímu. V súčasnosti (apríl 2013) je členom švajčiarskeho klubu SC Obergoms.
Jeho osobným aj reprezentačným trénerom je bývalý nemecký biatlonista Steffen Hauswald.
Weger je držiteľom jednej striebornej medaily z JMS v biatlone a 2 strieborných medailí z JMS v letnom biatlone.
Je slobodný, povolaním profesionálny vojak. Medzi jeho záľuby patrí turistika, horolezectvo, rybolov. Ovláda nemecký, francúzsky a anglický jazyk.
Svetový pohár.
Najlepšie umiestnenie v rámci celkového hodnotenia svetového pohára dosiahol v sezóne 2011/12 keď sa v konečnom poradí umiestnil na 18. mieste. Doposiaľ sa dokázal 11x individuálne prebojovať do top 10, z toho sa 4x umiestnil na stupni víťazov. 1x skončil na 2 mieste a 3x na 3. mieste.
Umiestnenia na stupni víťazov.
Individuálne umiesntnenia na stupni víťazov v SP: "Aktuálne k dátumu:" 28. marec 2013
Olympijské hry.
Zúčastnil sa ZOH a jeho najlepšie umiestnenie pochádza zo štafety mužov, keď sa umiestnil na 9. mieste.
Majstrovstvá sveta.
Weger je 3-násobným účastníkom MS v biatlone a jeho najlepšie umiestnenie v pretekoch jednotlivcov je 16. miesto zo stíhacích pretekov, ktoré sa uskutočnili v roku 2012 v nemeckom Rupholdingu. Na tých istých MS skončil v pretekoch štafiet na 7. mieste.
Juniorské majstrovstvá sveta.
Má jednu striebornú medailu z JMS v biatlone, ktorú získal v šprinte v kanadskom stredisku Canmore v roku 2009.
Zoznam najvyšších budov v Severnej Amerike

Toto je zoznam najvyšších budov v Severnej Amerike.
Alica Vojčíková-Gabzdilová

Alica Vojčíková-Gabzdilová (* 14. apríl 1948, Rožňava – † 19. október 2010) bola slovenská výtvarníčka.
Život.
Od absolutória na Filozofickej fakulte Univerzity Pavla Jozefa Šafárika v Prešove (dnes súčasť Prešovskej univerzity) a získaní akademického titulu PhDr. na Karlovej univerzite v Prahe sa Alica Vojčíková-Gabzdilová venovala viacerým výtvarným disciplínam – maľbe, textilnej tvorbe, grafike, kresbe, kolážam, skleneným maľovaným objektom, ale predovšetkým pedagogickej činnosti. Alica Vojčíková-Gabzdilová pôsobila v rokoch 1991 – 2006 na Katedre výtvarnej výchovy Pedagogickej fakulty Prešovskej univerzity, je spoluautorkou učebnice výtvarnej výchovy pre stredné pedagogické školy.
Dielo.
V každom zo svojich diel našla a uplatnila špecifické výrazové možnosti, ktoré charakterizujú jednotlivé etapy jej tvorby, a ktoré potvrdzovali v priebehu vyše troch desaťročí jej miesto v kontexte súčasného výtvarného diania v prešovskom regióne. Autorkin výrazný zmysel pre myšlienkovú a formálnu rovnováhu dosahovanú sugestívnym spájaním kontrastov (abstraktného a konkrétneho, vecného a poetického, minulého a súčasného, osobného a všeľudského) nachádzame nielen v prácach daného obdobia, kedy sa tieto stali najplnším výrazom jej novej senzibility a tvorivej potencie, ale ako základná kvalita jej umeleckých snažení je prítomná i v prácach neskorších. V posledných rokoch života autorka zaznamenala niekoľko úspechov. V roku 2005 získala jednu z hlavných cien primátora v poľskom Nowom Saczi, vystavovala v Krosne, či maďarskom meste Nyíregyháza a svoje maľby a koláže prezentovala na pôde kultúrneho centra A. Krausa v Madride v roku 2006. Mnohé jej diela sú v súkromných zbierkach na Slovensku, v Česku, Poľsku, Španielsku, USA, Maďarsku.
Posledné autorské výstavy sa konali im memoriam v rodnej Rožňave (Banské múzeum, 2011), vo Veľkom Šariši, kde posledné roky tvorila (Mestské múzeum a galéria, 2012), a osvetovom stredisku PKO v Prešove na Solivare (2013).
Ján Beňo

Ján Beňo môže byť:
Beňovci

Beňovci môže byť:
Tomková

Tomková je ženská podoba priezviska Tomko, Tomka alebo Tomek, napr.:
Závislá práca

Závislá práca je "práca vykonávaná vo vzťahu nadriadenosti zamestnávateľa a podriadenosti zamestnanca, osobne zamestnancom pre zamestnávateľa, podľa pokynov zamestnávateľa, v jeho mene, v pracovnom čase určenom zamestnávateľom, za mzdu alebo odmenu" (§ 1 Zákonníka práce).
Na pracovnoprávne vzťahy založené na závislej práci (presnejšie na "individuálne pracovnoprávne vzťahy v súvislosti s výkonom závislej práce fyzických osôb pre právnické osoby alebo fyzické osoby") sa vzťahujú ustanovenia Zákonníka práce (spolu s tzv. kolektívnymi pracovnými vzťahmi sú pracovnoprávne vzťahy založené na závislej práci hlavným predmetom tohto zákonníka) a všeobecné ustanovenia Občianskeho zákonníka (nie však ustanovenia o zmluvných občianskoprávnych vzťahoch).
Charakteristika.
Podľa nasledujúcich odsekov toho istého paragrafu Zákonníka práce platí, že "závislá práca môže byť vykonávaná výlučne v pracovnom pomere, v obdobnom pracovnom vzťahu" (to je napr. štátna služba) "alebo výnimočne za podmienok ustanovených v tomto zákone aj v inom pracovnoprávnom vzťahu" (to sú dohody o práci vykonávanej mimo pracovného pomeru). "Závislá práca nemôže byť vykonávaná v zmluvnom občianskoprávnom vzťahu alebo v zmluvnom obchodnoprávnom vzťahu podľa osobitných predpisov."
Na "individuálne pracovnoprávne vzťahy v súvislosti s výkonom závislej práce fyzických osôb pre právnické osoby alebo fyzické osoby" [§ 1 (1)] sa v zásade vzťahujú všeobecné ustanovenia Občianskeho zákonníka. Pozri aj článok pracovnoprávny vzťah.
Vznik definície a dôvod tohto vzniku.
Od apríla 2002 do augusta 2007 bola závislá práca (v ponímaní súčasného znenia zákona) definovaná nepriamo na dvoch miestach Zákonníka práce, a to:
Od septembra 2007 bol text v paragrafu 1 výrazne upresnený nasledovne (pôvodný jeden odsek bol pritom nahradený viacerými odsekmi):
Súčasne boli z § 11 (1) vyhodené slová "podľa jeho pokynov za mzdu alebo odmenu" (tieto boli teda presunuté do § 1). Cieľom týchto zmien zákona bolo presne stanoviť, aká práca sa vykonáva v pracovnoprávnych vzťahoch (závislá práca) a výslovne uviesť jej znaky (napr. aj v porovnaní s podnikaním či živnosťou, ktorých znaky sú uvedené v príslušnom zákone), aby sa tak dala lepšie identifikovať práca, ktorá sa musí vykonávať v pracovnoprávnom vzťahu či obdobnom pracovnom vzťahu a znížil sa počet obchádzaní Zákonníka práce. 
S účinnosťou od januára 2013 boli tieto ustanovenia ďalej upresnené nasledovne:
Dovtedajší počet (10) definičných znakov závislej práce bol teda oproti predchádzajúcej definícii znížený (na 6).
Tomko (priezvisko)

Tomko je slovenské priezvisko odvodené od mena Tomáš. Najčastejšie je v Prešove, Markušovciach (okres Spišská Nová Ves) a v Michalovciach.
Známi nositelia.
Pozri v článku Tomko.
Kubík

Kubík môže byť:
Rák (priezvisko)

Rák je maďarské priezvisko s významom rak. Na Slovensku je najčastejšie v Horných Salibách (okres Galanta) a v Kameníne (okres Nové Zámky).
Známi nositelia.
Pozri v článku Rák.
Turčok (rozlišovacia stránka)

Turčok môže byť:
Pracovná sila

Pracovná sila môže byť:
Pandaros

Pandaros (, ) môže byť v gréckej mytológii:
Pandarus môže byť aj:
Klaster

Klaster (v niektorých významoch aj cluster; z angl. "cluster" – zhluk, skupinka, zväzok, chumáč, roj, trs, strapec) môže byť:
Cluster môže byť aj:
Pandaros (syn Lykaóna)

Pandaros (, ) je v gréckej mytológii syn lykijského kráľa Lykaóna, spojenec Trójanov v trójskej vojne.
V Homérovom epose Iliada je Pandaros lykijský spojenec Trójanov v trójskej vojne. Vyniká ako dobrý lukostrelec, ale aj svojou až chorobnou ctižiadostivosťou. Práve pre túto jeho zápornú vlastnosť si ho vybrala bohyňa Aténa, aby jej pomohol porušiť prímerie medzi Trójanmi a Achájcami, ktoré obe strany uzavreli pred súbojom trójskeho princa Parida a spartského kráľa Menelaa. Prímerie mohlo ukončiť vojnu a to si bohyňa Aténa nepriala.
Pandarovi sľúbila veľkú slávu a odmenu, ak vystrelí šíp na Menelaa. Pandaros sa vidinou slávy ochotne nechal zlákať, ale tej sa nedočkal, prinajmenšom takej, akú od toho očakával. Ešte toho istého dňa ho za jeho zradný šíp zabil argejský kráľ Diomédes a po smrti sa dostal do prísloví ako mierokaz.
Lady A

Lady A je americká country popová hudobná skupina, ktorá vznikla v Nashville v štáte Tennessee v roku 2006. Trio sa skladá z Hillary Scottovej (spev a vokály), Charlesa Kellyeho (spev, vokály, tamburína) a Davea Haywooda (vokály, gitara, klavír, mandolína).
Skupina uskutočnila svoj debut v roku 2007 ako hosťujúci vokalisti na skladbe Jima Brickmana "Never Alone". Onedlho nato spísali zmluvu s vydavateľstvom Capitol Records Nashville a vydali prvú pieseň "Love Don't Live Here". Pieseň sa v máji 2008 ocitla na 3. mieste rebríčka Hot Country Songs a predstavovala tiež pilotný singel z rovnomenného debutového albumu skupiny.
V roku 2010 získala skupina svoju prvú cenu Grammy za Najlepší country výkon roka dvojice alebo skupiny. Na 53. cenách Grammy v roku 2011 získali už 5 cien, vrátane Piesne roka a Nahrávky roka (oboje za "Need You Now". Lady A získala taktiež Grammy v roku 2012 za Najlepší country album.
Asterios (syn Nélea)

Asterios alebo Asterión (starogr. "Ἀστέριος, Ἀστερίων" – "Asterios, Asterión", ) je v gréckej mytológii syn pylského kráľa Nélea a jeho manželky Chlóridy.
Asterios mal sestru Péro a jedenásť bratov, Taura, Déimacha, Pylaóna, Alastora, Eurybia, Epilaa, Frasia, Eurymena, Euagora, Periklymena a Nestora.
Asterios zahynul v boji s najväčším gréckym hrdinom Heraklom, keď sa proti nemu vypravil so svojimi desiatimi bratmi a s otcom ako spojenec élidskeho kráľa Augeia. Ich rod však nevyhynul, lebo Néleov najmladší syn Nestor sa výpravy nezúčastnil a stal sa pylským kráľom. Po dlhých rokoch sa Nestor ako najstarší achájsky vodca potom preslávil v trójskej vojne.
Appenzell (mesto)

Appenzell je hlavné mesto polkantónu Appenzell Innerrhoden v severovýchodnom Švajčiarsku. Leží v troch okresoch, teda fakticky obciach (v prípade kantónu "Appenzell Innerrhoden" sa zaužívalo pomenovanie okres pre politické obce): Appenzell, Rüte a Schwende.
História.
Pôvodne bol Appenzell majetkom opátstva zo Sankt Gallen a tradičným sídlom appenzellského regiónu. Hlavný mestom Inner-Rhodenu sa stal po rozdelení kantónu v roku 1597. 
Obyvateľstvo.
Podľa najnovších údajov má 5 854 obyvateľov, z toho 4 744 je aj švajčiarskymi občanmi. Obyvateľstvo je germanofónne a rímskokatolíckeho vyznania.
Krpce

Krpce sú druh ľudovej obuvi, ktorý nosili muži, ženy aj deti najmä v horských a podhorských oblastiach. Vyrábali sa z bravčovej a hovädzej kože. Sú považované za najjednoduchší druh ľudovej obuvi.
História a rozšírenie.
Podľa Encyklopédie ľudovej kultúry Slovenska táto ľudová obuv „Nadväzuje na starý typ ovinovacej obuvi u slovanských národov doloženej v 9. a 10. storočí“. Podľa Miroslavy Štýbrovej krpce vychádzajú z foriem obuvi z doby bronzovej. Svoju analógiu majú aj mokasínoch Indiánov Severnej Ameriky a niektorých ázijských typov obuvi. Bežne sa prestali nosiť do začiatku 20. storočia alebo 20. rokov 20. storočia. Podľa Klimenta Ondrejku „všeobecne sa krpce prestali nosiť po prvej svetovej vojne najmä v súvislosti s rozvojom priemyselnej výroby obuvi (Baťova továreň).“ Nahradené boli topánkami.
Výskyt krpcov je na západe ohraničený Východnou Moravou a Sliezskom, na východe pomedzím Slovenska, Poľska a Ukrajiny, a z juhu karpatským oblúkom. Využívané boli najmä v horských a podhorských oblastiach. V bohatších oblastiach boli nahradené čižmami. V Česku sa udržali v oblastiach Moravskosliezskych Beskýd, v Javorníkoch, Vizovických a Hostínských vrchoch až po Biele Karpaty.
Rozšírené boli medzi pastiermi a ľuďmi čo pracovali na statkoch. Existovali dohody koľko párov krpcov ročne má čeľaď alebo pastier dostať. Obľúbené boli aj medzi drevorubačmi a horármi, pretože „si v nich noha udržala dostatočný cit, takže sa mohli vyvarovať zakopnutí alebo zachytenia o korene pri zvážaní dreva alebo pri nosení ťažkých bremien.“ „Už v stredoveku sa (podľa slovenského Ústredia ľudovej umeleckej tvorby (ÚĽUVu)) stali symbolom roľníckych a sociálne utláčaných vrstiev“.
Na Slovensku sa udržali až do začiatku 20. storočia ako pracovná obuv v horských a zaostalých oblastiach.
Inšpirovaný ľudovým odevom Josef Mánes navrhol pre český telocvičný spolok Sokol „měkké cvičky typu krpců“.
Opis a výroba.
Krpce sa vyrábali z bravčovej a hovädzej kože. Miroslava Štýbrová uvádza výrobu z jedného kusu koženej usne obdĺžnikového tvaru. Z tohto obdĺžnika sa tiež vyrezali kožené pásy, ktorými sa krpce upevňovali na nohy. Máčaním vo vápennom lúhu a prácou s nožom boli z kože odstránené chlpy. Potom sa namočili do prírodného roztoku zo smrekovej alebo jedľovej kôry či slepačieho trusu. Nakoniec sa premazali tukom na udržanie pružnosti. ÚĽUV uvádza aj výrobu z jedného kusu kože. Rohy kože sa na špičke zošili, vzadu boli prichytené remencami prevlečenými cez dierky. Remienky sa uväzovali okolo nohy nad členkami. Lokalita výroby krpcov sa dá určiť podľa tvarovania spojovacích švov. Krpce boli zdobené len jednoduchými geometrickými vzormi.
Podľa Miroslavy Štýbrovej sa výroba jedného páru krpcov skúseným výrobcom dala zvládnuť za dve hodiny. Výrobu mali na starosti predovšetkým muži.
„Na izoláciu proti zime a vlhku sa do krpcov nosili onuce a rozličné druhy súkennej alebo pletenej obuvi.“ Do ponožiek z hune sa nosili ešte onuce, aby sa ponožky nemuseli často prať a bola zachovaná ich kvalita.
Prestol (oltár)

Prestol () v pravoslávnej cirkvi alebo v gréckokatolíckej cirkvi je obetný vysvätený oltár pre výkon eucharistie.
Etymológia slova.
Pôvodný význam slovanského výrazu prestol ("Престо́л") je trón, stolec, obetný stôl.
V gréckych chrámoch sa nazýva Αγία Τράπεζα / Agía Trápeza - «Svätá Trapéza» ("trapéza" = jedáleň, jedálenský stôl).
Dejiny.
Pôvodne sa prestoly zhotovovali z dreva alebo kameňa a boli prenosné. Od 4. storočia, keď sa ich miesto v chráme ustálilo, začali sa prestoly vyrábať z kameňa v tvare nevysokého stolca na štyroch nohách pred oltárnou apsidou. Neskôr sa začali používať prestoly len na jednej nohe alebo na kamennom podstavci. Od 10. storočia sa prestoly zriaďujú vo vnútri oltárnej apsidy.
Krpec

Krpec môže byť:
Veternica iskerníkovitá

Veternica iskerníkovitá (), žltá veternica alebo žltá sasanka, je bylinná trváca rastlina, ktorá rastie v lesoch na väčšine kontinentálnej Európy, a menej často v oblasti Stredomoria.
Je to krytosemenná rastlina, ktorá patrí do čeľade iskerníkovité. Môže mať jeden až tri žlté kvety. Na jednom kvete má zvyčajne tri až štyri lupene.
Yoani Sánchez

Yoani Maria Sánchez Cordero známa ako Yoani Sánchez (* 4. október 1975, Havana, Kuba) je kubánska disidentka a bloggerka. Jej blog Generación Y je prekladaný do 20 jazykov.
Život.
Yoani Sánchez vyštudovala filológiu na Havanskej univerzite. V roku 2002 emigrovala do Švajčiarska, ale o dva roky sa vrátila späť na Kubu.
Jej články uverejňuje aj slovenský .týždeň.
V roku 2012 bol o nej a ďalších blogerkách nakrútený dokumentárny film Forbidden Voices (Zakázané hlasy).
Podhradský (priezvisko)

Podhradský je slovenské priezvisko odvodené od výrazu alebo lokality Podhradie. Najčastejšie je v okrese Nové Mesto nad Váhom, (najviac v meste Nové Mesto nad Váhom a obci Moravské Lieskové), ako aj v Bratislave.
Známi nositelia.
Pozri v článku Podhradský.
Terra Nova (seriál)

Terra Nova je americký sci-fi seriál. Seriál zobrazuje rodinu Shannonovcov, ako cestujú 85 000 000 rokov do minulosti paralelného vesmíru. Seriál má iba jednu sériu a vysielal sa od 26. septembra do 19. decembra 2011.
Podpecník

Podpecník (iné názvy: podplamenník, poplamúch) je druh chlebového posúcha, ktorý sa pripravuje z klasického kysnutého chlebového cesta, ktoré je ochutené bryndzou, cibuľou, cesnakom, slaninou, klobásou, oškvarkami, posypané rascou, alebo bylinkami, je možné ho pripraviť i na sladko – s lekvárom, orechmi, alebo tvarohom. 
Pri pečení sa používa dobová pec vyrobená z hliny. Teplotu 250° až 300° Celzia zabezpečí používanie agátového, alebo iného tvrdého dreva. Zvonový tvar pece zabezpečuje plynulé a rovnomerné prúdenie horúceho vzduchu, ktorý obteká steny pece a prúdi do komína. Chlebové cesto tak nasiakne príjemnú arómu dreva.
XXL (Billy Hollywood)

XXL je spoločný album producenta Billyho Hollywooda zo skupiny H16 a rappera Elpeho vydaný pod vydavateľstvom Spirit Music 22. novembra 2012. O všetky hudobné produkcie sa postaral Billy Hollywood. O mixáž a mastering sa postaral DJ Jazzy a Marek Šurin. Album bol nahratý v štúdiu FatMusic studio. Ako hostia sa predstavili Majk Spirit, Cigo, Igor Kmeťo a Nironic.
Album bol pokrstený 25. decembra 2012 v Bratislave.
Pozadie vzniku a nahrávanie.
Album mal najskôr byť producentským albumom Billyho Hollywooda s množstvom hostí. No prvé nahrávky na album neboli podľa jeho predstáv. Počas robenia albumu udržoval kontakt a rozhodol sa potom spraviť celý album s ním. Album bol nahratý v štúdiu FatMusic studio, o mixáž a mastering sa postarali DJ Jazzy a Marek "DeLa Creame" Šurin. Výkonnými producentmi albumu bol Majk Spirit, Mario Bihary a Anthony Silver, hudobné produkcie všetky zaobstaral Billy, ktorý sa vyjadril, že nechcel veľa hostí na albume, preto jediní hostia na albume boli Majk Spirit, Cigo, Igor Kmeťo a Nironic. Album vyšiel pod vydavateľstvom Spirit Music.
11. novembra 2012 sa na youtube kanáli Partymaker.tv objavil krátky dokument, kde Billy Hollywood a Elpe opisovali priebeh výroby albumu. Okrem neho sa tam objavili aj Majk Spirit, Cigo a Igor Kmeťo.
Single a videoklipy.
Prvý a jediný videoklip bol urobený k skladbe "Ja a moje druhé ja", kde vidno Elpeho v dvoch rôznych polohách, raz ako pokojného rappera, druhýkrát ako agresora. O videoklip sa postaral Michal Švirha a mal premiéru 15. júla 2012. Ku marcu 2013 mal na oficiálnom youtube kanáli labelu BeatBan viac ako 31 000 prehratí.
Skladba "Čo nám chýba", na ktorej hosťuje Majk Spirit a Igor Kmeťo, bola nasadená ako singel do slovenských rádií koncom roka 2012, kde sa najvyššie umiestnila na 45. mieste a na 5. mieste v rámci domácej tvorby.
Lucia Molnárová

Lucia Molnárová môže byť:
Terra Nova

Terra Nova (lat. "nová zem") môže byť:
Prestol

Prestol môže byť:
Ján Greguš

Ján Greguš môže byť:
Generálny gouvernement

Generálny gouvernement alebo nem.: Generalgouvernement (celý názov znel nem.: "Generalgouvernement für die besetzten polnischen Gebiete", Generálny gouvernement pre okupované poľské územia) bola nacistami okupovaná oblasť Druhej poľskej republiky, ktorá nebola priamo začlenená do územia Nemeckej ríše počas druhej svetovej vojny v rokoch 1939 až 1945. Tvorilo najmä strednú a južnú časť bývalého Poľska. Po okupácii krajiny Nemeckom a Sovietskym zväzom bola západná a severná časť krajiny pričlenená priamo k ríšskemu územiu. Východná časť sa stala súčasťou bieloruskej a ukrajinskej zväzovej republiky ZSSR. Menšia časť územia na severe bola pričlenená k Litve. Územie niekoľkých obcí na juhu krajiny bolo pričlenené aj k Slovensku.
Gouvernement bol rozdelený na 4 distrikty: Varšava, Lublin, Radom a Krakov. (Východná) Halič (s mestom Ľvov) bola pričlenená po napadnutí Sovietskeho zväzu. Generálnym guvernérom okupovaného územia bol Hans Frank, ktorý stál na čele civilnej správy kompletne zloženej z Nemcov. Územie nebolo bábkovým štátom, pretože jeho vedenie nemalo žiadne snahy o spoluprácu s akoukoľvek skupinou Poliakov. Na základe Hitlerom presadzovanej rasovej politiky mali byť v budúcnosti postupne aj z tejto oblasti Poliaci vysídlení; jediné miestne obyvateľstvo, ktoré smelo zostať, boli obyvatelia nemeckého pôvodu.
Na území gouvernementu žilo pred vojnou asi 1,8 milióna Židov. Nacisti v priebehu roku 1940 nariadili ich koncentráciu do get. V rokoch 1942 až 1944 boli getá postupne likvidované. Ich obyvatelia boli deportovaní do koncentračných táborov. Voči deportácii sa v niektorých getách ich obyvatelia bránili (napr. povstanie vo varšavskom gete). Na území predvojnového Poľska vzniklo asi 2000 táborov, vrátane vyhladzovacích komplexov, ako boli Auschwitz-Birkenau a Treblinka.
Voči nemeckej okupácii vzdorovali rôzne politické skupiny a organizácie. Najsilnejšou odbojovou organizáciou bola Armia Krajowa, orientovaná na poľskú exilovú vládu v Londýne. V priebehu leta 1944 začali poľské územie obsadzovať z východu sovietske jednotky. V období, keď sa vojská 1. bieloruského frontu dostali na dosah Varšavy, prepuklo v meste protinacistické povstanie (varšavské povstanie). Stalin, ktorý si neželal existenciu demokratického hnutia odporu v krajine, však nariadil vojskám zastaviť, pričom povstalcom neposkytol žiadnu významnejšiu pomoc. Nacisti nakoniec po dvoch mesiacoch povstanie potlačili. Generálny gouvernement zanikol koncom roku 1944, keď asi 2/3 jeho územia obsadili sovietske jednotky. Zvyšok bol oslobodený začiatkom roku 1945. Na oslobodenom území vznikla nová Poľská ľudová republika.
Juhoamerická hádzanárska konfederácia

Juhoamerická hádzanárska konfederácia (, skr. CoSBa) je strešná organizácia pre juhoamerickú hádzanú. Vznikla v roku 1983, vtedy pod názvom "Comité Sudamericano de Handball (COSDHA)". V roku 2013 združovala 9 národných hádzanárskych federácií a jej prezidentom bol Čiľan Héctor Fernandez B. CoSBa je členskou konfederáciou Panamerickej hádzanárskej federácie (PATHF).
Jozef Baláž (kultúrny pracovník)

Jozef Baláž (* 1888, Ondrašovce† 1971, tamže) bol slovenský kultúrny dejateľ, básnik a humanista. Pôsobil ako posledný richtár a prvý starosta Ondrašoviec.
Životopis.
Jozef Baláž (Jozsef III. Balazs, pochádzal zo zemianskej rodiny slob. pánov z Ondrašoviec, barónov Balas de Villa Bala [Volya]. Bol posledný richtár a prvý starosta Ondrašoviec. Kultúrny dejateľ a buditeľ, spisovateľ a mysliteľ. Humanista a politik, kandidát Republikánskej strany, stúpenec Tomáša Garrigua Masaryka, no najmä Milana Rastislava Štefánika. Podporovateľ vzniku ČSR, humanista.
Od skorej mladosti veľa cestoval, čo mu umožnilo poznávať rôznorodé kultúry. Ako 22-ročný bol zvolený za starostu a kvôli otcovej chorobe musel prebrať starostlivosť o rodinný majetok. Po prvej svetovej vojne, v ktorej bojoval ako dôstojník a v Rusku padol padol do zajatia, v roku 1918 podľa vzoru svojho prastarého otca obnovil lóžu „Slobodný pútnik“ ako pokračovanie lóže „K cnostnému cestovateľovi“, ktorú v roku 1769 založili poľskí šľachtici v Prešove. Založil obecnú rímskokatolícku školu v Ondrašovciach, ktorú nechal rokoch 19471949 postaviť českými majstrami na vlastnom pozemku v centre obce. Pozemok darovali aj ďalší dvaja bratia z obce (ŠA Prešov: Zápisnica z obecného zasadnutia 1947). Po druhej svetovej vojne založil knižnicu, folklórny súbor, a s priateľom F. Hagyarim i ochotnícky divadelný súbor. Zakladal kultúrne a humanitné spolky na Šariši, Above a Zemplíne. Udržiaval tradíciu Sziniy-Merse bálov v kaštieli v Chminianskej Novej Vsi napriek perzekúciám komunistickému režimu. Tu sa stretávala nobilita a inteligencia Šariša, Spiša, Zemplína a Abova. Bol priateľom a poradcom biskupa J Čárskeho. Zaslúžil sa o prísun financií do Šariša po druhej svetovej vojne z UNHCR a súkromných zdrojov, ktoré slúžili na výstavbu ciest a obnovovanie infraštruktúry. V roku 1948 bol na základe Výnosu povereníka vnútra SR zbavený verejných funkcii a väčšina jeho majetku bola zoštátnená. Starobu strávil ako radca biskupa, písal rodovú kroniku a pamäti a básne. Cieľavedome sa venoval vysádzaniu ovocných sadov a okrasných stromov. Pochovaný je v hrobke v Ondrašovciach s manželkou Máriou.
Tvorba.
Pokračoval v písaní rodinnej kroniky "Historia gentiles de Villa Bala" (1612) a obecnej kroniky Ondrašoviec (prvá zhorela pri požiari evanjelického chrámu). Bol autorom príležitostných básní a cirkevných piesní. Písal po slovensky, nemecky, maďarsky a latinsky. Taktiež prekladal aj anglické politické texty a prejavy republikánov i demokratov.
Zdroj.
Text je citovaný z archívnych dokumentov:
Ellis Park Stadium

Ellis Park Stadium je futbalový štadión v Johannesburgu v Juhoafrickej republike.
Štadión bol postavený v roku 1927 a o rok na to aj otvorený. Pôvodne mal slúžiť na zápasy Ragby, ale pre potreby Majstrovstiev sveta vo futbale bol roku 2009 rekonštruovaný.
Športové udalosti.
1995 Rugby World Cup.
V roku 1995 Južná Afrika hostila mužské Majstrovstvá sveta v ragby, a finále sa konalo 24. júna na tomto štadióne. Na zápas sa prišlo pozrieť 65 000 divákov. Južná Afrika porazila v tom zápase Nový Zéland 15-12 po predĺžení.
Pohár konfederácií FIFA 2009.
Štadión Ellis Park hostil v roku 2009 Pohár konfederácií FIFA.
2010 FIFA World Cup.
V roku 2010 bol štadión hostiteľom Majstrovstiev sveta vo futbale. Hralo sa tu sedem zápasov.
XXL

XXL môže byť:
Ktésios (syn Ormena)

Ktésios (, ) je v gréckej mytológii syn Ormena, kráľ na ostrove Syros. 
Kráľ Ktésios vládol na malom ostrove Syros v súostroví Kyklád. Mal syna Eumaia, ktorého ešte mladého zajali fenickí piráti a predali ho do otroctva Laertovi, otcovi itackého kráľa Odysea. Aj keď to bolo pre jeho syna veľmi kruté, napokon sa so svojim osudom zmieril a žil potom spokojný v službách Laerta a neskôr jeho syna Odysea, ako pastier svíň.
Eumaios je sympatickou postavou Homérovej Odysey. Odyseovi verne slúžil a vždy mu zostal verný. Medzi ním a svojim pánom vznikol priateľský vzťah a medzi najdojímavejšie miesta v Homérových básniach patrí ich večerný rozhovor pri víne, kde svojmu pánovi hovorí o svojej vlasti. Spomína, že jeho otec Ktésios vládol ostrovu plnému slnka, ostrovu bohatému na stáda, na víno, plnému pšenice. Hladomor a aj choroby vždy obchádzali jeho ostrov a ľudia, ktorí už zostarli, zomierali v tichosti, zasiahnutí šípom boha Apolóna, alebo bohyne Artemidy.
Zoznam častí seriálu Dva a pol chlapa

Toto je zoznam častí seriálu "Dva a pol chlapa". Seriál sa vysiela od 22. septembra 2003 na americkej televíznej stanici CBS a skončil 12. sériou 19. februára 2015.
Kostol Obrátenia svätého Pavla (Žilina)

Kostol obrátenia svätého Pavla je rímskokatolícky chrám v meste Žilina, ktorý sa nachádza na Mariánskom námestí. Ide o jednoloďový barokový kostol s dvoma vežami, ktoré sú ihlanovo zakončené (pôvodne boli zakončené typickým barokovým spôsobom v tvare cibule).
Dejiny.
Kostol bol postavený v rokoch 1743 až 1754 v barokovom architektonickom štýle na mieste starších meštianskych domov. Kostol patril pôvodne Spoločnosti Ježišovej (jezuiti), ale po zrušení rádu im bol odobraný. V súčasnosti dala v roku 1995 diecéza kostol do správy na 25 rokov kapucínom. Pre kostol používajú miestni obyvatelia aj názov sirotársky.
Architektúra.
Kostol postavený v barokovom slohu prešiel neskôr niekoľkými rekonštrukciami. Na priečelí tohto dvojvežového chrámu sa nachádza socha patróna svätého Pavla (od roku 1988). Veže chrámu dosahujú výšku 32 metrov. Interiér zdobí hlavný oltár sv. Pavla s obrazom od maliara Jozefa Božetecha Klemensa. Baroková výzdoba interiéru pochádza z 18. storočia.
V južnej veži sa nachádzajú dva zvony. Oceľový zvon vážiaci 230 kg a zvon Svätý Vincent de Paul, vážiaci 95 kg z roku 1887.
V roku 2022 bola zrekonštruovaná fasáda a jej osvetlenie.
Karel Vlach

Karel Vlach (* 8. október 1911, Praha, Rakúsko-Uhorsko – † 26. február 1986, Praha, Česko-Slovensko) bol dirigent a kapelník swingového "Orchestra Karla Vlacha".
Biografia.
Mladosť.
Karel Vlach sa narodil v Prahe na Žižkove v roku 1911. Bol najstarším z piatich súrodencov (František 1913, Vlasta 1920, Libuše 1924 a Václav 1926). 
Počas základnej školy sa učil na husle. Po základnej škole nastúpil na žižkovskú reálku. V rokoch 1925 – 1928 sa vyučil ako obchodný pomocník v galantérnej firme Kauders. V roku 1929 mu zomrela matka. Po čase sa otec znovu oženil a celá rodina sa odsťahovala do Holešovíc.
Pracoval najskôr ako obchodný pomocník (L. Phona, Finger a Stein) a neskôr ako prokurista. V rokoch 1931 – 1933 bol nezamestnaný., 
Založenie orchestra.
V 30. rokoch sa Karel Vlach angažoval v skupinách Blue Music a vo vlastnom súbore Charles Happy Boys neskôr premenovanom na Blue Boys. V roku 1939 založil vlastný orchester nesúci meno orchester Karla Vlacha. Od roku 1940 s orchestrom vystupoval na Streleckom ostrove a začal spolupracovať s triom Sestry Allanovy. Pre orchester aranžoval Fritz Weiss ovplyvnený orchestrom Bennyho Goodmana. Orchester hral prevzaté, ale aj pôvodné skladby. Medzi hlavných autorov patrili Kamil Běhounek a Jiří Traxler. Spolupracoval tiež s radom popredných spevákov (Arnošt Kavka, Inka Zemánková alebo Jiřina Salačová).
Povojnové obdobie.
Po druhej svetovej vojne Vlach zostavil nový orchester, ktorý sa orientoval predovšetkým na zvuk podľa vzoru Glenna Millera.
S orchestrom vystupovali speváci Václav Irmanov, Rudolf Cortés a naďalej aj Jiřina Salačová. Od roku 1947 mal Vlachov orchester stále angažmán v Divadle V+W a podieľal sa na obnovených predstaveniach Osvobozeného divadla. Od roku 1954 potom pôsobil v Divadle ABC a od roku 1962 v Hudobnom divadle v Karlíne.
Šesťdesiate roky.
V šesťdesiatych rokoch sa orchester venuje viac populárnej hudbe a spolupracuje so spevákmi ako je Yvetta Simonová alebo Milan Chladil.
Pocty.
V Prahe 13 je po ňom pomenovaná ulica – Vlachova.
Majstrovstvá sveta v curlingu žien 2013

Majstrovstvá sveta v curlingu žien 2013 boli v poradí 35. Majstrovstvá sveta v curlingu žien, ktoré organizuje Svetová curlingová federácia (WCF). Konali sa v Rige, v Lotyšsku od 16.24. marca 2013, za účasti 12 tímov. Tohtoročné MS žien boli jedným z kvalifikačných podujatí na Zimné olympijské hry 2014. Dejiskom všetkých zápasov bola hala Volvo Sports Centre s kapacitou 1 000 miest. Škótky sa po druhýkrát v histórii stali víťazkami MS, keď získali titul po 11 rokoch. 
Kvalifikácia.
Pozn: V zátvorke je uvedené umiestnenie v medzinárodnom rebríčku WCF k decembru 2012.
Oineus

Oineus (, ) môže byť gréckej mytológii:
Tiger džungľový turanský

Tiger džungľový turanský ("Panthera tigris tigris") je populácia "Panthera tigris tigris". Žil v Afganistane, Iráne, Turecku, Mongolsku, Číne a v ázijskej časti Ruska. Posledné jedince boli vo voľnej prírode videné začiatkom 70. rokov 20. storočia. Neexistujú žiadne jedince v zajatí, z tohto dôvodu bol v roku 2003 označený za vyhynutého.
Mungo egyptský

Mungo egyptský alebo mungo ichneumon (iné slovenské názvy pozri nižšie; lat. "Herpestes ichneumon", staršie: "Mungos ichneumon") je druh z rodu mungo (občas nazývaného mangusta alebo staršie aj ichneumon; lat. "Herpestes", staršie "Mungos") z čeľade mungovité (Herpestidae).
Názvy.
Slovenské názvy tohto druhu sú: mungo egyptský, mungo ichneumon, mungo stredomorský, mangusta egyptská, mangusta stredomorská, ichneumon (resp. staršie aj "ichneumón"). Staršie názvy sú: mungo obyčajný, ichneumon obyčajný (resp. "ichneumon obecný"), ichneumon egyptský, promyka, mangusta. Ako preklady staroegyptského názvu sa používajú názvy: potkan faraónov, faraónov potkan, faraónova mačka. 
Charakteristika.
Žije vo väčšine Afriky, na Madagaskare, na Pyrenejskom polostrove, v Taliansku a na Blízkom východe.
Váži 1,7 až 4 kg, meria 48 až 60 cm. Vo voľnej prírode sa dožíva 12 rokov. Mungá egyptské sa živia bezstavovcami, rybami, obojživelníkmi, plazmi, vtákmi a cicavcami. Ich obľúbenou pochúťkou sú vajca. Aj ich vedecký názov je odvodený od (možno pravdivej) povery, že tento mungo vyhľadáva krokodílie vajca. Okrem toho sú mungá egyptské známe tým, že zabíjajú hady. Pri útoku sa im vztýčia všetky chlpy na tele. 
Ľudia mungá egyptské používajú veľmi často na lov myší, potkanov a hadov, na druhej strane však mungá egyptské zabíjajú aj užitočné druhy (až do tej miery, že sú na pokraji vyhynutia) a sú obávanými škodcami chovateľov kurčiat.
V starovekom Egypte sa označovali v domácom jazyku (v preklade) ako faraónov potkan alebo zriedkavejšie ako faraónova mačka a boli považované za sväté zviera.
Dopravár

Dopravár môže byť:
Citroën LN

Citroën LN/LNA je malý mestský automobil, ktorý vyrábala francúzska automobilka Citroën v rokoch 1976 až 1986. Vyrábal sa ako 3-dverový hatchback. Model LN (Heléne) neskôr nahradil novší model LNA (Helena). Vyrobilo sa 129 611 kusov modelu LN a 223 772 kusov modelu LNA za 10 rokov celkovej produkcie.
Vznik.
Po krachu automobilky Citroën, bol prevzatý rodinou Peugeotovcov. Citroën LN bol prvým spoločným automobilom skupiny PSA (Peugeot, Talbot, Citroën) a tzv. prvým novým Citroënom. Citroën potreboval posilniť v segmente malých mestských automobilov, a model 2CV k nim nepatril. Prevzal platformu z modelu Peugeot 104 Coupé. Motor bol použitý plochý dvojvalec z Citroënu 2CV a 4 stupňová prevodovka z modelu Citroën GS. Úroveň výbavy bola minimálna, no predaje rástli vďaka nenáročnej údržbe a nízkym prevádzkovým nákladom.
LN.
Model LN, bol predstavený na Parížskom autosalóne v roku 1976. O rok neskôr šiel do predaja. Bol prvým modelom fúzie automobiliek a vyvolal negatívny ohlas priaznivcov Citroënu. Dôvodom bola úplná zhodnosť s modelom Peugeot 104. Pôvodný projekt mestského automobilu Project VD, bol prepracovaný podľa zadaní Peugeotu a tak na platforme 104 vznikli dva automobily. Citroën LN a Citroën Visa. LN sa predával hlavne v krajine pôvodu, vo Francúzsku. Motorizáciu tvoril iba jeden motor o výkone 32k.
LNA.
V roku 1978, prišiel model LNA. Karoséria zostala nezmenená a zhodná s modelom LN. V názve pribudlo písmeno "A" čo znamenalo Athlétique,(Atletický). Zmenili sa motorizácie, pribudol plochý dvojvalec z Citroënu Visa, neskôr 4 valec ktorý dosahoval maximálnu rýchlosť 145 km/h.
Model LNA tak na rozdiel od LN bol exportovaný do Európy, vrátane Veľkej Británie s pravostranným riadením. V roku 1982 prešiel model prvým menším faceliftom, dostal 4 valcový motor z modelu Visa 11E. Kovové nárazníky nahradili plastové, zmenili sa obrysové svetlá a kolesá z modelu Visa Super E. Od júla 1984 sa model LNA11 zmenil. Pri motore bol zvýšený výkon a model dosahoval maximálnu rýchlosť 144 km/h a z 0-100 zrýchľoval za 15,3 sekúnd.
Koniec výroby.
LN nahradil v roku 1986 už takzvaný pravý citroën - Citroën AX. Platformový "brat", Talbot Samba zostal vo výrobe do roku 1987 a Peugeot 104 zostal vo výrobe do roku 1988.
Bulharské národné vodnopólové družstvo mužov

Bulharské národné vodnopólové družstvo mužov je národné družstvo mužov, ktoré reprezentuje Bulharsko v medzinárodných vodnopólových súťažiach a priateľských zápasoch. Funguje pod záštitou "Blgarska Federacija Vodna Tolka" (BFVT). Za jeho najlepšie výsledky možno považovať 11. miesto z Olympijských hier či 8. miesto z Majstrovstiev sveta. 
Vrcholné podujatia.
Na Olympijské hry sa bulharské družstvo kvalifikovalo 2-krát. Lepšie umiestnenie dosiahlo pri svojom prvom štarte v roku 1976 v Mníchove, keď skončilo na 11. mieste. O 8 rokov neskôr v Moskve sa kvalifikovalo druhý a zároveň naposledy a skončilo o stupienok nižšie. Okrem týchto účinkovaní sa pokúšalo kvalifikovať ešte v troch svetových či európskych kvalifikáciách, ale neúspešne. 
Na Majstrovstvá sveta sa družstvo kvalifikovalo 3-krát. Pri svojom treťom vystúpení na MS dosiahlo najlepšie umiestnenie, keď sa prebojovalo zo základnej skupiny medzi 8 najlepších tímov. V základnej skupine vtedy zdolalo . Na ďalšie podujatia MS sa mu už z Majstrovstiev Európy kvalifikovať nepodarilo.
Na Majstrovstvách Európy sa prvýkrát predstavilo v roku 1958. Okrem tohoto turnaja sa zúčastnilo ešte na ďalších jedenástich. Najlepšie umiestnenie dosiahlo v rokoch 1987 a 1995, keď skončilo ôsme. Od roku 1998 sa dokázalo prebojovať iba na ME B kategórie. 
Družstvo sa 2-krát kvalifikovalo na Svetový pohár, ale zakaždým na ňom skončilo na poslednom mieste.
Citroën Méhari

Citroën Méhari je malý dvoj alebo štvormiestny automobil typu off road SUV, ktorý vyrábala francúzska automobilka Citroën v rokoch 1968 až 1987. Za 19 rokov produkcie sa vyrobilo 144 953 kusov. Názov Méhari pochádza z plemena saharskej ťavy alebo z francúzskeho Méhariste (kavaléria francúzskej púštnej légie, ktorá využívala ťavy). Automobil vznikol za účelom požiadavky na malé, ľahké, jednoduché vozidlo s dobrou protikoróznou ochranou, odolnosťou voči vlhkosti a vysokým teplotám. Konkurenčným modelom sa v roku 1970 stal Renault Rodéo. Méhari sa neskôr licenčne vyrábal v rôznych krajinách a verziách.
V roku 1970 sa Méhari zúčastnil výpravy do Číny.
4x4.
Od roku 1979 do roku 1983 sa vyrábal model Méhari aj v prevedení 4x4. Model sa vyznačoval rezervným kolesom umiestneným na kapote. 4x4 dostal upravenú prevodovku s reduktorom, mal tak 4 rýchlosti a 3 redukované. Mal 4 kotúčové brzdy a dosahoval až stúpanie 60%. Po ukončení výroby 4x4 sa model premenoval na Méhari Azur.
Armádne využitie.
Pre francúzsku armádu bolo vyrobených 7 064 kusov a 691 kusov pre auto školu. Bolo upravené napájanie na 24V (12V pre políciu) kvôli armádnym vysielačkám. Do írskej armády putovalo 12 kusov, väčšina bola predaná v 80tych rokoch.
Export.
Méhari nebol schválený pre dovoz do Nemecka. V roku 1975 uviedla firma Firefab, dodávku podobnú Méhari založenú na Dyane 6 s názvom Sherpa. Model sa predával až do roku 1982. Pre Americký trh musel byť model upravený, dostal väčšie predné svetlomety a bol zaradený ako nákladné vozidlo. Pre Afriku, Ameriku a Áziu existovalo niekoľko modelov s kovovou karosériou. Na podvozku Méhari vznikol Citroën Baby-Brousse ktorý sa vyvážal pre Irak a Čile (Yagan od 1973 do 1974). Podobne modely « FAF » pre Senegal (od mája 1980), Guinea-Bissau (Haag od 1979 do 1984) Stredoafrická republika (od 1979), Vietnam (Dalat Sedan od 1973 do 1985), « Dalat » (1970 do 1975) vo Vietname ako « Namco Pony » (1978 do 1985) a v Grécku kde použili samostatný dizajn. V Argentíne bola ABS karoséria nahradená polyesterovou a model bol nazvaný Méhari Ranger.
Motory.
Zážihový vzduchom chladený, plochý dvojvalec z modelu 2CV, Dyane, Ami 6
Karoséria.
Karoséria je vyrobená z plastu ABS. Je osadená na oceľovom ráme. Farby boli integrované v plastickom materiáli pri výrobe. Karosérie určené na náhradné diely boli bielej farby a museli byť farbené najprv špeciálnym podkladom.
Názvy farieb a použitie v rokoch. Názvy farieb sú podľa saharských regiónov.
Urbi et orbi

Urbi et orbi (dosl. "mestu [Rím] a svetu") je apoštolské požehnanie pre talianske mesto Rím a svet pri určitých príležitostiach.
Pavol

Pavol (v niektorých kontextoch po grécky Paulos, po latinsky Paulus) môže byť:
Paulus môže byť aj priezvisko, pozri Paulus (priezvisko), napr.:
Svätý Pavol

Svätý Pavol môže byť:
Pavol I.

Pavol I. (v niektorých kontextoch po grécky Paulos I., po latinsky Paulus I.) môže byť:
Ichneumon

Ichneumon môže byť: